काठमाडौँ - बैंकिङ क्षेत्रमा भएको तरलता अभावसँगै बैंकहरुमा गलत अभ्यास सुरु भएको छ । घुस दिएर होस् वा केहि प्रतिशत कमिसन दिएर डिपोजिट ल्याउने त पूरानै चलन हो । अहिले नेपाली बैंकिङ क्षेत्रमा जिन्सी उपहारको चलनपनि ह्वात्तै बढेको छ । मोटो रकम डिपोजिट ल्याउनेलाई महंगा घडी, ब्रान्डेड रक्सी र कहिले डिपोजिट ल्याउनेका श्रीमतीलाई गर-गहनासमेत उपहार दिने गरेको पाइएको छ । यस्तो चलन सामान्य बिकास बैंकदेखि चलेका वाणिज्य बैंकहरुसम्म छन् । आफुलाई कर्पोरेट अनुसाशनको राजा मान्नेदेखि बैंकिङ क्षेत्रमा पांच तारे बैंक भनेर चिनिने बैंकहरुमा समेत यस्तो चलनले तीब्रता पाउन थालेको छ ।
